
Vi har motteke dykkar brev datert 27.07.2026.
Saksbehandlar er Sunniva Slyngstad.
Det er Formannskapet som gjer endeleg vedtak i saka.
Vi har litt spørsmål vi treng svar på før vi kan behandle saka.

1. Kva type tilskot søkjer du om?
Søknaden omtalar etableringstilskot, men slik vi les søknaden er det i hovudsak investeringar i lokale og utstyr det blir søkt støtte til. Dersom det er investeringstilskot du søkjer om, må dette presiserast.

Dersom det er etableringstilskot du søkjer om, må verksemda vere registrert med organisasjonsnummer i Fyresdal kommune. Dette har også vore praksis ved tidlegare søknader. Etablerartilskot er eit fast beløp på 40 000 kroner. 
 
2. Storleiken på tilskotet
Vanleg praksis er at investeringstilskot utgjer inntil 20 % av godkjende investeringar. Investeringar til lausøyre, altså lett omsettelege varer / utstyr dekkast ikkje av næringsfondet.

3. Organisering og drift
Vi ønskjer også meir informasjon om korleis den daglege drifta av Budeia Pub er tenkt organisert. VTB har skrive ein artikkel om deg at du har flytta til Stockholm sidan vi prata sammen seist i tillegg til full jobb som flyvertinne. Vi har derfor behov til å få ei bedre oversikt og forklaring på korleis du tenker å organisere drifta. Fint om du svarar ut kven som skal ha det daglege driftsansvaret, korleis bemanninga skal organiserast, og korleis du sjølv ser for deg å vere involvert i den løpande drifta.



4. Investeringsbudsjettet
Vi ynskjer også ei betre kvalitetssikring av budsjettet du har sendt inn. Budsjettpost på kr 25 000 framstår som relativt lågt samanlikna med kostnadsnivået vi normalt ser for oppussing, særleg når ein tek omsyn til materiell og arbeid utført av fagarbeidarar.
 
Dersom ein vesentleg del av arbeidet skal utførast som eigeninnsats, ber vi om at dette blir spesifisert nærare, med oversikt over kva arbeid som skal utførast og omfanget av dette.
 
Vi ber også om at det blir avklart om beløpa i investerings- og driftsbudsjettet er oppgitt inkludert eller ekskludert meirverdiavgift (mva.).
 
 
Vi ber om at du sender inn ei oppdatert avklaring på punkta over, slik at vi har eit best mogleg grunnlag for den vidare behandlinga av søknaden


Med venleg helsing

